Р.Ә.Әбүталипова республиканың, Стәрлетамаҡ ҡалаһының йәмәғәт эштәрендә лә әүҙем ҡатнаша. II Бөтә донъя башҡорттары ҡоролтайы делегаты. Стәрлетамаҡ ҡалаһы яҙыусылар ойошмаһының бюро, ҡала гәзите "Ашҡаҙар"ҙың редколлегия  ағзаһы  ла  ул. Моңло т ауышы менән башҡорт халыҡ йырҙарын сәхнәлә башҡарыу - уның Хоҙай биргән тағы ла  бер һәләте. Аҡылы камил, күңеле саф, кешеләргә ихлас, үтә лә егәрле, изгелекле Рәмзәнә  Әсхәт ҡыҙы Башҡорт дәүләт университетының Стәрлетамаҡ филиалында буласаҡ уҡытыусыларға  белем бирә һәм күп  яҡлы таланты менән уртаҡлаша.